ananddey/assamese-wiki-corpus huggingface dataset:
ফ্ৰিড্ৰিচ এংগেল্‌ছ

ফ্ৰিড্ৰিচ এংগেল্‌ছ ; ২৮ নৱেম্বৰ ১৮২০ – ৫ আগষ্ট ১৮৯৫) এগৰাকী জাৰ্মান দাৰ্শনিক, সমাজ বিজ্ঞানী, সাংবাদিক আৰু ব্যৱসায়ী। . তেখেতে কাৰ্ল মাৰ্ক্সৰ সৈতে মাৰ্ক্সবাদী সূত্ৰ তৈয়াৰ কৰিছিলে আৰু প্ৰচাৰ কৰিছিলে। ১৮৪৫ত তেখেতে কণ্ডিচঞ্ছ অৱ দ্য ৱৰ্কিং ক্লাছ ইন ইংলেণ্ড নামৰ গ্ৰন্থ নিজ পৰ্যবেক্ষণ আৰু অধ্যয়নেৰে লিখি উলিয়ালে। ১৮৪৮ত মাৰ্ক্সৰ সৈতে 'কমিউনিষ্ট পাৰ্টিৰ ইস্তাহাৰ' লিখাৰ উপৰিও তেখেতে আন কেইবাখনো গ্ৰন্থত অকলে আৰু কেইবাখনো গ্ৰন্থ মাৰ্ক্সৰ সৈতে লিখিছিল। মাৰ্ক্সৰ দছ কেপিতেল লিখাৰ সময়ত তেখেতেই মাৰ্ক্সক আৰ্থিকভাৱে সহায় কৰিছিল। মাৰ্ক্সৰ মৃত্যুৰ পাছত তেখেতে দ্বিতীয় আৰু তৃতীয় সংস্কৰণ সম্পাদনা কৰিছিল আৰু মাৰ্ক্সৰ 'থিয়ৰী অৱ চাৰ্প্লাছ ভেল্যু'ক তেখেতে দছ কেপিতেল্অৰ চতুৰ্থ ভল্যুম হিচাপে প্ৰকাশ কৰিছিল। পৰিয়াল অৰ্থনীতিতো তেখেতৰ অৱদান আছে।

ব্যক্তিত্ব

এংগেল্‌ছ আছিল কাব্য, শিয়াল চিকাৰ আৰু বামপন্থী বুদ্ধিজীৱীসকলৰ সৈতে পাৰ্টি কৰাত অভ্যস্ত। তেখেত আছিল এগৰাকী সুখী স্বভাৱৰ ব্যক্তি। .

তেখেত ৰুছ, ইটালীয়, পৰ্টুগীজ, আইৰিছ, গেলিক, স্পেনীয়, পলিছ, ফৰাচী, ইংৰাজী, মিলানী আদি বিভিন্ন ভাষ-উপভাষাত পাকৈত আছিল। .

কৰ্মৰাজীৰ অংশ

দ্য হ'লি ফেমিলি (১৮৪৪)

দ্য কণ্ডিচঞ্চ অৱ দ্য ৱৰ্কিং ক্লাছ ইন ইংলেণ্ড (১৮৪৪)

মেঞ্চেষ্টাৰ আৰু ছেলফ'ৰ্ডত থাকোঁতে এংগেল্‌ছ লক্ষ্য কৰা ব্ৰিটেইনৰ শ্ৰমিকসকলৰ অৱস্থাৰ কথা বিৱৰিত।

হাৰ ইউজেন ডুহ্ৰিংছ ৰিভ'ল্যুচন ইন চাইঞ্চ (১৮৭৮)

ই আছিল মাৰ্ক্সৰ বিৰোধী ইউজেন দুহ্ৰিঙৰ সমালোচনা কৰা এখন গ্ৰন্থ। পাছলৈ এই গ্ৰন্থৰ কিছু অংশ চ'চিয়েলিজম: ইউট'পিয়ান এণ্ড চইণ্টিফিক নামৰ গ্ৰন্থত প্ৰকাশ হ'ল।

চ'চিয়েলিজম: ইউট'পিয়ান এণ্ড চাইণ্টিফিক (১৮৮০)

এই গ্ৰন্থত ইউট'পিয়ান সমাজবাদী ফৌৰীয়াৰ আৰু অৱেন আদিৰ সমালোচনা কৰাৰ উপৰিও ঐতিহাসিক বস্তুবাদী সমাজবাদী দৃষ্টিৰে পুজিবাদৰ আলোচনা কৰা হৈছে।

দ্য অৰিজিন অৱ দ্য ফেমিলি, প্ৰাইভেট প্ৰপাৰ্টি এণ্ড দ্য ষ্টেট (১৮৮৪)

টোকা আৰু তথ্যসূত্ৰ

উৎস

Carlton, Grace (1965), Friedrich Engels: The Shadow Prophet, London: Pall Mall Press
Carver, Terrell (1989), Friedrich Engels: His Life and Thought, London: Macmillan
Green, John (2008), Engels: A Revolutionary Life, London: Artery Publications, ISBN 0-9558228-0-7
Henderson, W. O. (1976), The life of Friedrich Engels, London : Cass, 1976. ISBN 0-7146-4002-6
Hunt, Tristram (2009), The Frock-Coated Communist: The Revolutionary Life of Friedrich Engels, London: Allen Lane. ISBN 978-0-7139-9852-8
Mayer, Gustav (1936), Friedrich Engels: A Biography, (1934; trans. 1936)

শ্ৰেণী:দাৰ্শনিক
শ্ৰেণী:জাৰ্মানীৰ ব্যক্তি
ভোগেশ্বৰ বৰুৱা

ভোগেশ্বৰ বৰুৱা ভাৰতৰ এগৰাকী আগশাৰীৰ খেলুৱৈ তথা প্ৰশিক্ষক। তেওঁ হৈছে অৰ্জুন বঁটা বিজয়ী প্ৰথম অসমীয়া। তেওঁৰ জন্ম হৈছিল ৩ ছেপ্তেম্বৰ ১৯৪০ চনত শিৱসাগৰত। ১৯৬৬ চনৰ বেংককত অনুষ্ঠিত এচিয়ান গেমছত তেওঁ ৮০০ মিটাৰ দৌৰত সোণৰ পদক অৰ্জন কৰে আৰু প্ৰতিযোগিতাৰ নতুন অভিলেখ স্থাপন কৰে। এচিয়ান গেমছত সোণৰ পদক অৰ্জন কৰা তেওঁ প্ৰথমজন অসমীয়া। সেই বছৰে (১৯৬৬ চনত) তেওঁক অৰ্জুন বঁটাৰে সন্মানিত কৰা হয়। অসম চৰকাৰে তেওঁৰ প্ৰতি সন্মান দেখুৱাই প্ৰতি বছৰে ৩ ছেপ্তেম্বৰত তেখেতৰ জন্মদিনটো অভিৰুচি ক্ৰীড়া দিৱস হিচাপে ৰাজ্যজুৰি বৰ্ণাঢ্য কাৰ্যসূচীৰে পালন কৰে।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া ক্ৰীড়াবিদ
শ্ৰেণী:ভাৰতৰ এথলীট
শ্ৰেণী:অৰ্জুন বঁটা বিজয়ী
ট্ৰাম্পেট

ট্ৰাম্পেট এটা ধাতু বাদ্যযন্ত্ৰ (brass instrument) যি মূলত বতাহৰ চাপ আৰু ওঁঠৰ কম্পনৰ দ্বাৰা বজোৱা হয়। এই [[বাদ্যযন্ত্ৰ][টোৰ ইতিহাস বহু পুৰণি আৰু ই প্ৰাচীন কালৰ পৰা বিভিন্ন ধৰ্মীয়, ৰাজকীয় আৰু সামৰিক উদ্দেশ্যত ব্যৱহাৰ কৰা হৈছিল। আধুনিক যুগত, ট্ৰাম্পেট মূলত জাজ সঙ্গীত, ক্লাছিকেল সংগীত, চেম্বৰ সংগীত, আৰু জনপ্ৰিয় সংগীতত ব্যৱহাৰ হয়।

গঠন

আধুনিক ট্ৰাম্পেটবোৰ প্ৰায় ১.৫ মিটাৰ দীঘল টিউবৰ পৰা নিৰ্মিত, যাক বহুবাৰ মেৰপৰা আকাৰ দিয়া হয়। ইয়াৰ মুখত থাকে এখন মাউথপিছ (mouthpiece), য'ত বজোৱা ব্যক্তি ওষ্ঠৰ কঁপন আৰু শ্বাসপ্ৰশ্বাসৰ দ্বাৰা শব্দ সৃষ্টি কৰে। তলৰ ফালে থাকে তিনি-টা ভেলভ (valve), যাৰ সহায়ত বেলেগ বেলেগ সুৰ বজোৱা যায়।

ইতিহাস

ট্ৰাম্পেটৰ আদিম ৰূপ প্ৰাচীন মিচৰ, গ্ৰীচ, আৰু ৰোমত পোৱা গৈছে। সেই সময়ত এই বাদ্যযন্ত্ৰ ধাতুৰে নিৰ্মিত হ'লেও ইয়াত ভেলভ নাছিল, আৰু মূলত সংকেত দিয়াৰ বাবে ব্যৱহাৰ কৰা হৈছিল। আধুনিক ট্ৰাম্পেটৰ বিকাশ ১৮-শ শতিকাৰ শেষৰ ফালে হৈছিল, যেতিয়া ইয়াত ভেলভ সংযোজন কৰা হয়।

প্ৰকাৰ

ট্ৰাম্পেটৰ বিভিন্ন প্ৰকাৰ থাকে। তাৰ ভিতৰত কিছুমান মুখ্য প্ৰকাৰ হৈছে:
বী-ফ্লেট ট্ৰাম্পেট (B♭ Trumpet): এইটো আটাইতকৈ সাধাৰণ ট্ৰাম্পেট, যি সাধাৰণতে স্কুল আৰু ব্যাণ্ডত ব্যৱহাৰ কৰা হয়।
সি ট্ৰাম্পেট (C Trumpet): ইয়াৰ সুৰ বেছি উচ্চ আৰু ই সাধাৰণতে ক্লাছিকেল সংগীতত ব্যৱহাৰ হয়।
পিকলো ট্ৰাম্পেট (Piccolo Trumpet): ই আটাইতকৈ সৰু আৰু সৰ্বোচ্চ সুৰত বজোৱা হয়।

সংগীতত ব্যৱহাৰ

ট্ৰাম্পেট জাজ সংগীতৰ এক বিশেষ অংগ। লুইছ আৰ্মষ্ট্ৰং, মাইলছ ডেভিছ আদি প্ৰখ্যাত ট্ৰাম্পেট বাদকসকল বিশ্বজুৰি জনপ্ৰিয়। ইয়াৰ লগতে, ই অৰ্কেষ্ট্ৰা আৰু চেম্বৰ সংগীততও গুৰুত্বপূৰ্ণ স্থান দখল কৰি আছে।

জনপ্ৰিয় বাদক

লুইছ আৰ্মষ্ট্ৰং (Louis Armstrong)
মাইলছ ডেভিছ (Miles Davis)
ডিজি গিলেস্পি (Dizzy Gillespie)
ৱিণ্টন মাৰ্সালিচ (Wynton Marsalis)

উৎস

শ্ৰেণী:বাদ্যযন্ত্ৰ
শ্ৰেণী:কলা
শ্ৰেণী:সংগীত
মিজো ভাষা

মিজো ভাষা ভাৰতৰ মিজোৰাম ৰাজ্যত প্ৰচলিত এটি ভাষা। ই চীনা-তিব্বত ভাষাপৰিবাৰৰ তিব্বত-বৰ্মী উপপৰিবাৰৰ কুকি-চীন দলৰ এটা ভাষা। মিজোভাষীসকল মূলত মিজোৰামত বাস কৰিলেও তাৰ বাহিৰেও ভাৰতৰ মণিপুৰ আৰু ত্ৰিপুৰা ৰাজ্যত, বাংলাদেশৰ পাৰ্বত্য চট্টগ্ৰামত আৰু উত্তৰ-পশ্চিম ম্যানমাৰৰ চীন পৰ্বত অঞ্চলত মিজো ভাষাভাষীসকল বাস কৰে। ই মূলতঃ লুচেই উপভাষাৰ ওপৰত ভিত্তি কৰি গঢ় লৈ উঠিছে যদিও ইয়াৰ আশে-পাশে থকা মিজো বংশৰ পৰাও বহু শব্দৰ উৎপত্তি হৈছে। মিজো ভাষাৰ বিভিন্ন উপভাষাত ৭ লাখতকৈও বেছি মানুহে কথা পাতে। ভাষাটো লুচাই ভাষা নামেৰেও পৰিচিত।

লিখন পদ্ধতি

এই ভাষাৰ বৰ্ণবিলাক হ'ল: a, â, á, à, aw, b, ch, d, e, ê, é, è, f, g, ng, h, i, ì, í, j, k, l, m, n, o, p, r, s, t, u, û, v, আৰু z। মিজো এটা সুৰপ্ৰধান ভাষা; অৰ্থাৎ একেই শব্দ কোৱাৰ সুৰৰ ওপৰত ভিত্তি কৰি অৰ্থ পৰিৱৰ্তন হ'ব পাৰে।

অধিক জানিবলৈ চাওক

হিন্দী-ইংৰাজী-মিজো শব্দকোষ
Dictionary of Lushai Language

তথ্যসূত্ৰ

শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:পোখালি (ভাষা)
শ্ৰেণী:মিজোৰাম
কানু সান্যাল

কানু সান্যাল (; ১৯৩২ – ২৩ মাৰ্চ ২০১০) এজন ভাৰতীয় কমিউনিষ্ট ৰাজনীতিক। ১৯৬৭ চনত সংঘটিত নক্সালবাৰী বিদ্ৰোহৰ তেওঁ অন্যতম মূল নেতা আৰু ১৯৬৯ চনত ভাৰতৰ কমিউনিষ্ট পাৰ্টি (মাৰ্ক্সবাদী-লেনিনবাদী)ৰ অন্যতম প্ৰতিষ্ঠাপক নেতা। ২০১০ চনৰ ২৩ মাৰ্চত সান্যালে আত্মহত্যা কৰে।

প্ৰাৰম্ভিক জীৱন

কানু সান্যালৰ জন্ম হৈছিল দাৰ্জিলিঙৰ অন্তৰ্গত কাৰ্ছিয়াঙত। পিতৃ অন্নগোবিন্দ সান্যাল আৰু মাতৃ নিৰ্মলা সান্যালৰ সাতটা সন্তানৰ ভিতৰত তেওঁ তৃতীয়। জলপাইগুৰিৰ আনন্দচন্দ্ৰ মহাবিদ্যালয়ত ইণ্টাৰমিডিয়েট অধ্যয়ন কৰি থাকোঁতে তেওঁ ৰাজনীতিৰ প্ৰতি কৌতূহলী হৈ পৰিছিল আৰু ক্ৰমান্বয়ে কমিউনিষ্ট মতাদৰ্শৰ সৈতে পৰিচিত হৈছিল। কিছুদিন পিছত তেওঁ সেই সময়ত নিষিদ্ধ ভাৰতৰ কমিউনিষ্ট পাৰ্টিৰ ছাত্ৰশাখাত কাম কৰিবলৈ আৰম্ভ কৰে। আৰ্থিক দুৰ্দশাৰ বাবে তেওঁ পঢ়িব পৰা নাছিল। জলপাইগুৰিৰ মহকুমাধিপতিৰ অধীনত ৰাজ্য চৰকাৰৰ ভূমি বিভাগত চাকৰি কৰিবলৈ বাধ্য হয়। ৰাজনৈতিক আন্দোলনত জড়িত হৈ কাৰাগাৰত বন্দী হৈ থকা সময়ত তেওঁ উত্তৰ বংগৰ তেভাগা আন্দোলনৰ প্ৰাণপুৰুষ চাৰু মজুমদাৰক লগ পায়। তেতিয়াৰ পৰাই তেওঁ কমিউনিষ্ট মতাদৰ্শ আৰু ৰাজনীতিক দৃঢ়তাৰে আঁকোৱালি লৈছিল।

ৰাজনৈতিক জীৱন

কানু সান্যাল কাৰাগাৰৰ পৰা মুক্তি পাই ১৯৫০ চনত অবিভক্ত ভাৰতৰ কমিউনিষ্ট পাৰ্টিত সদস্য পদ লয়। ১৯৫২ চনৰ এপ্ৰিল মাহত তেওঁ দলৰ পূৰ্ণকালীন কৰ্মী হিচাপে দাৰ্জিলিং জিলাৰ গাঁওবোৰত কৃষক আন্দোলন গঢ়ি তোলাত নিজকে উৎসৰ্গা কৰিছিল। চাহ শ্ৰমিক আৰু ভূমিহীন কৃষকৰ অন্যতম সংগঠক আছিল তেওঁ। তেওঁৰ নেতৃত্বত তৰাই অঞ্চলত উগ্ৰবাদী ভূমি দখল আন্দোলন সংগঠিত কৰা হয়। ১৯৫৩ চনত শিলিগুৰি মহকুমা কৃষক সন্থাৰ সম্পাদক হোৱাৰ লগতে কেৰালাৰ মালাবাৰৰ কান্নানোৰত অনুষ্ঠিত হোৱা সদৌ ভাৰত কিষাণ সভা সন্মিলনত অংশগ্ৰহণ কৰে। ১৯৫৬ চনত দাৰ্জিলিং জিলা কৃষক পৰিষদৰ সম্পাদক হিচাপে নিৰ্বাচিত হয়। পৰৱৰ্তী বছৰৰ পিছত তেওঁ প্ৰাদেশিক কৃষক পৰিষদ পৰিষদৰ সদস্যপদ লাভ কৰে। ১৯৬২ চনত ভাৰত-চীন যুদ্ধ অথবা সীমান্ত সংঘৰ্ষক কেন্দ্ৰ কৰি ‘ডিফেঞ্চ অফ ইণ্ডিয়া ৰুল’ৰ অধীনত কানু সান্যালক গ্ৰেপ্তাৰ কৰা হয়। কাৰাগাৰৰ পৰা মুক্তি পোৱাৰ পিছত তেওঁ দলৰ জিলা সম্পাদকমণ্ডলীৰ সদস্য পদ পায়। ১৯৬৪ চনত ভাৰতৰ কমিউনিষ্ট পাৰ্টি (মাৰ্ক্সবাদী)ত যোগদান কৰে।

নক্সাল বিদ্ৰোহ

মাও চে তুঙৰ নিৰ্দেশিত সশস্ত্ৰ কৃষিবপ্লৱৰ ৰণনীতিৰ সপক্ষে প্ৰশ্ন কৰা চাৰু মজুমদাৰৰ মতাদৰ্শৰ তেওঁ আছিল সমৰ্থক। ক্ষমতাত অধীস্থিত যুক্তফ্ৰণ্ট চৰকাৰক প্ৰতিক্ৰিয়াশীল বুলি তেওঁ চিহ্নিত কৰে। চিপিআই (এম)ৰ এটা অংশ দলৰ ৰাজনীতিক সংশোধনবাদী বুলি আখ্যা দিয়ে। ১৯৬৭ চনত সমগ্ৰ উত্তৰ বংগত শসস্ত্ৰ কৃষি বিপ্লৱৰ আহ্বান জনোৱা কৃষক আৰু ভূমিহাৰ জনতাৰ এটা অংশ বিদ্ৰোহী হৈ উঠে। সেই বছৰৰে ২৪ মে’ৰ দিনা গাঁৱত পুলিচ সোমোৱাত কৃষকসকলৰ আক্ৰমণত মৃত্যু হয় এজন আৰক্ষীৰ। পিছদিনা ২৫ মে’ তাৰিখে যুক্তফ্ৰণ্ট চৰকাৰৰ পুলিছ বাহিনীয়ে নক্সালবাৰীত দুটা শিশুসহ তেৰজন লোকক হত্যা কৰে। মৃতকসকলৰ অধীকাংশই আছিল মহিলা। ব্যপক হাৰত কৃষকসকল বিদ্ৰোহী হৈ উঠে, যাক সন্মুখৰ পৰা নেতৃত্ব দিছিল কানু সান্যালে। কমিউনিষ্ট পাৰ্টিৰ নেতৃত্বই সান্যাল আৰু অন্য বিদ্ৰোহীসকলক দলৰ পৰা বহিষ্কাৰ কৰে। চাৰু মজুমদাৰৰ নিৰ্দেশত সৌৰেন বসু, খোকন মজুমদাৰ, দীপক বিশ্বাস আৰু তেওঁ চীন যাত্ৰা কৰে। তাত তেওঁলোকে মাও-চে-তুং আৰু অন্যান্য নেতাসকলক সাক্ষাৎ কৰে। ১৯৬৭-ৰ ১১ নৱেম্বৰৰ দিনা কলকাতাত এখন সভাত চাৰু মজুমদাৰে সান্যালত নক্সালবাৰীৰ প্ৰধান নেতা বুলি ঘোষণা কৰে।

জনপ্ৰিয় সংস্কৃতিত

জুম্পা লাহিড়ীৰ ২০১৩ চনত প্ৰকাশিত উপন্যাস দ্য লোলেণ্ডত কানু সান্যাল আৰু নক্সালবাদী বিদ্ৰোহৰ প্ৰসংগ উল্লিখিত হৈছে।

তথ্য উৎস

বাহ্যিক সংযোগ

CPI(ML) website
শ্ৰেণী:বঙালী ব্যক্তি
শ্ৰেণী:বিপ্লৱী
শ্ৰেণী:ভাৰতীয় কমিউনিষ্ট
এঞ্জেলা হোৱাইট

এঞ্জেলা গেব্ৰিয়েল হোৱাইট (ইংৰাজী: Angela Gabrielle White; জন্ম: ১৯৮৪ বা ১৯৮৫) এগৰাকী অষ্ট্ৰেলিয়ান পৰ্ণগ্ৰাফিক চলচ্চিত্ৰৰ অভিনেত্ৰী আৰু পৰিচালক। তেওঁ এভিএন হল অৱ ফেম আৰু এক্সআৰচিঅ' হল অৱ ফেমত অন্তৰ্ভুক্ত কৰা হয় আৰু ২০২০ চনত এভিএনৰ প্ৰথম তিনিবাৰৰ বছৰৰ মহিলা অভিনেতা বিজয়ী হয়।

প্ৰাৰম্ভিক জীৱন

হোৱাইটে ২০১০ চনত মেলবৰ্ণ বিশ্ববিদ্যালয়ৰপৰা প্ৰথম-শ্ৰেণীৰ সন্মানসহ লিংগ অধ্যয়নত স্নাতকোত্তৰ ডিগ্ৰী লাভ কৰে। তাতে তেওঁ অষ্ট্ৰেলিয়াৰ পৰ্ণগ্ৰাফি উদ্যোগত মহিলাসকলৰ অভিজ্ঞতাৰ ওপৰত গৱেষণা কৰিছিল। তেওঁৰ সন্মান থিছিছ "The Porn Performer: The Radical Potential of Pleasure in Pornography" ২০১৭ চনত The Routledge Companion to Media, Sex and Sexuality গ্ৰন্থত প্ৰকাশিত হয়।

২০১৪ চনত তেওঁ কয় যে তেওঁ পুনৰ বিশ্ববিদ্যালয়লৈ গৈ ডক্টৰ অৱ ফিলছফি (পিএইচডি) সম্পূৰ্ণ কৰিব বিচাৰে আৰু নিজৰ গৱেষণা অধিক বিস্তৃত পৰিসৰৰ শিল্পীলৈ সম্প্ৰসাৰিত কৰিব বিচাৰে। তেওঁ এভিএন আলোচনীত কয় যে তেওঁৰ প্ৰথম দৃশ্যখন তেওঁৰ ১৮ বছৰৰ জন্মদিনৰ কিছুদিন পাছতে দ্য স্ক’ৰ গ্ৰুপে চিত্ৰায়ণ কৰিছিল। তেওঁৰ প্ৰথম পূৰ্ণদৈৰ্ঘ্য প্ৰাপ্তবয়স্ক চলচ্চিত্ৰ ২০১১ চনত মুক্তি পায়। আৰু দ্য ডেইলী বিষ্টে তেওঁক "পৰ্ণৰ মেৰিল ষ্ট্ৰীপ" বুলি অভিহিত কৰিছে। হোৱাইটে কৈছে যে তেওঁ নিজৰ কৰ্মজীৱনত মঞ্চনাম ব্যৱহাৰ নকৰি নিজৰ প্ৰকৃত নাম ব্যৱহাৰ কৰাৰ সিদ্ধান্ত লৈছিল, আৰু এইটো তেওঁ "এটা ৰাজনৈতিক বক্তব্য" বুলি উল্লেখ কৰি কৈছিল, "মই কৰা কামৰ বাবে মই লাজ নাপাওঁ।" ২০১৩ চনত তেওঁ নিজৰ আনুষ্ঠানিক ৱেবছাইট, Angelawhite.com, আৰম্ভ কৰে।

২০১৪ চনৰ অক্টোবৰ মাহত হোৱাইটে গাৰ্লফ্ৰেণ্ডছ ফিল্মছৰ সৈতে চলচ্চিত্ৰ বিতৰণ চুক্তিত স্বাক্ষৰ কৰে। সেই মাহতেই ফ্লেশলাইটে তেওঁক তেওঁলোকৰ নতুন "ফ্লেশলাইট গাৰ্ল" হিচাপে ঘোষণা কৰে; তেওঁ এই সন্মান লাভ কৰা প্ৰথম অষ্ট্ৰেলিয়ান।

২০১৬ চনৰ ছেপ্টেম্বৰ মাহত এক্সবিজৰ সৈতে হোৱা এক সাক্ষাৎকাৰত হোৱাইটে জনায় যে তেওঁ যুক্তৰাষ্ট্ৰলৈ স্থানান্তৰিত হৈছে আৰু স্পিগলাৰ গাৰ্লছৰ সৈতে চুক্তিবদ্ধ হৈছে, যাৰ ফলত তেওঁ ব্ৰাজাৰ্ছ, নটি আমেৰিকা আৰু জুল্‌ছ জৰ্ডান আদি সংস্থাৰ বাবে কাম কৰে।

২০১৮ চনৰ জানুৱাৰী মাহত হোৱাইটে লাছ ভেগাছ, নেভাডাত অনুষ্ঠিত ৩৫তম বাৰ্ষিক এভিএন বঁটা অনুষ্ঠানত সহ-সঞ্চালক হিচাপে অংশগ্ৰহণ কৰে।

২০২১ চনৰ অক্টোবৰ মাহত হোৱাইটে ব্ৰাজাৰ্ছৰ সৈতে একচেটিয়া চুক্তিত স্বাক্ষৰ কৰে।

হোৱাইটে নিয়মীয়াকৈ ৱেবকেম মডেল হিচাপেও কাম কৰিছে।

তথ্যসূত্ৰ

বাহ্যিক সংযোগ

শ্ৰেণী:অষ্ট্ৰেলিয়ান পৰ্ণগ্ৰাফিক চলচ্চিত্ৰৰ অভিনেত্ৰী
ৰ'নাল্ড'

ৰ'নাল্ড' লুই নাজাৰিঅ' ডি লিমা (; জন্ম ১৮ ছেপ্টেম্বৰ ১৯৭৬) বা চমুকৈ ৰ'নাল্ড' হৈছে এজন প্ৰাক্তন ব্ৰাজিলিয়ান ফুটবলাৰ। "The phenomenon" বুলিও জনাজাত ৰ'নাল্ড'ক সমালোচক আৰু অনুৰাগীয়ে সৰ্বকালৰ অন্যতম শ্ৰেষ্ঠ ফুটবলাৰ বুলি গণ্য কৰা হয়। ফিফা বৰ্ষশ্ৰেষ্ঠ খেলুৱৈৰ সন্মান তিনিবাৰকৈ লাভ কৰা মাত্ৰ তিনিজন খেলুৱৈৰ ভিতৰত তেৱোঁ এজন (আন দুজন জিনেদাইন জিদান আৰু লিয়'নেল মেছি)। তেওঁ প্ৰথমটো বেলন ডিঅ'ৰ বঁটা ১৯৯৭ চনত লাভ কৰাৰ পিছত পুনৰ ২০০২ চনত ইয়াৰ অধিকাৰী হয়।

তেওঁ বহু লোকে যোৱা ত্ৰিশ বছৰৰ সকলোতকৈ সম্পূৰ্ণ ষ্ট্ৰাইকাৰ বুলি গণ্য কৰে। ২০০৭ চনত ফ্ৰান্স ফুটবলে প্ৰকাশ কৰা সৰ্বকালৰ একাদশত তালিকাত তেওঁ স্থান লাভ কৰিছিল। পেলেই সংকলন কৰা মহানতম খেলুৱৈৰ তালিকা FIFA 100-তো ৰ'নাল্ড'ৱে স্থান পাইছিল। ২০১০ চনত Goal.com ৱেবছাইটে কৰা এটা অনলাইন সমীক্ষাত ৪৩.৬৩% ভোটেৰে তেওঁ "দশকটোৰ শ্ৰেষ্ঠ খেলুৱৈ"ৰ সন্মান লাভ কৰে আৰু "দশকটোৰ দল"তো চেণ্টাৰ ফৰৱাৰ্ডৰূপে স্থান লাভ কৰে। ২০১০ চনৰ ফেব্ৰুৱাৰীত ৰ'নাল্ড'ই ২০১১ চনৰ চিজনৰ পিছত অৱসৰ গ্ৰহণ কৰিব বুলি ঘোষণা কৰে আৰু একে সময়তে তেওঁ কৰিন্থিয়েন্সৰ লগত দুবছৰীয়া চুক্তি এখনো স্বাক্ষৰ কৰে।

ব্ৰাজিলৰ হৈ ৯৮খন খেলত ৬২টা গ'লেৰে ৰ'নাল্ড' ৰাষ্ট্ৰীয় দলৰ দ্বিতীয় সৰ্বোচ্চ গ'লস্ক'ৰাৰ। ১৯৯৪ চনত বিশ্বকাপ দখল কৰা ব্ৰাজিল দলত ১৭ বছৰীয়া ৰ'নাল্ড'ও আছিল। ১৯৯৮ চনৰ বিশ্বকাপত তেওঁ ব্ৰাজিলক ফাইনলেত উপনীত হোৱাত সহায় কৰে আৰু প্ৰতিযোগিতাৰ শ্ৰেষ্ঠ খেলুৱৈ হিচাপে সোণালী বল লাভ কৰে। ২০০২ চনত তেওঁ দ্বিতীয়টো বিশ্বকাপ দখল কৰে আৰু সৰ্বোচ্চ গ'লস্ক'ৰাৰ হিচাপে সোণালী বুট বঁটা লাভ কৰে। ২০০৬ চনত বিশ্বকাপত ৰ'নাল্ড'ই তেওঁৰ ১৫ নং গ'লটোৰে গাৰ্ড মুলাৰৰ ১৪টা গ'লক অতিক্ৰমি বিশ্বকাপ ইতিহাসৰ সৰ্বোচ্চ গ'লস্ক'ৰাৰ হৈ পৰে।

খেলুৱৈ জীৱনত কেইবাবাৰো গুৰুতৰ আঘাত পোৱা ৰ'নাল্ড'ই ২০১১ চনৰ ১৪ ফেব্ৰুৱাৰীত অৱসৰ গ্ৰহণ কৰে। বিষ আৰু হাইপ'থাইৰ'ডিজমকে তেওঁ অৱসৰ গ্ৰহণৰ কাৰণ হিচাপে আঙুলিয়াই দিয়ে। ২০১৩ জনৰ জানুৱাৰীত তেওঁক ২০১৪ চনত ব্ৰাজিলত অনুষ্ঠিত হ'বলগীয়া বিশ্বকাপৰ বাবে বাছনি কৰা ছজন ৰাজ-দূতৰ মাজত অন্তৰ্ভুক্ত কৰা হয় (আনকেইজন আমাৰিল্ড', বেবেট', কাৰ্ল'ছ এলবাৰ্ট' ট'ৰেছ, মাৰ্টা আৰু মাৰিঅ' জাগাল')।

তথ্য সংগ্ৰহ

বাহ্যিক সংযোগ

Ronaldo at Real Madrid

ESPN Profile

শ্ৰেণী:ফুটবল খেলুৱৈ
শ্ৰেণী:ব্ৰাজিলৰ ব্যক্তি
এষ্ট্ৰ' টেলাৰ

এষ্ট্ৰ' টেলাৰ (; জন্ম: ২৯ মে' ১৯৭০) এজন আমেৰিকাৰ উদ্যোগী, কম্পিউটাৰ বিজ্ঞানী আৰু লেখক, বুদ্ধিমত্তাসম্পন্ন প্ৰযুক্তিৰ ক্ষেত্ৰত বিশেষজ্ঞ।

উদ্ধৃতি

পৃথিৱীখন বুদ্ধিমত্তাৰ দ্বাৰা সীমাবদ্ধ নহয়। আমি সকলোৱে সাহস আৰু সৃষ্টিশীলতাৰ দ্বাৰা সীমিত।
আপোনাৰ বিৰক্তিকৰ সহপাঠীয়ে যিয়ে বহুত "মূৰ্খ" প্ৰশ্ন কৰে—হয়তো তেওঁলোকে কেৱল মূল কথাবোৰৰ বিষয়ে বুজাবুজি শক্তিশালী কৰি আছিল আৰু সুধিলে কেনেকুৱা শুনা যায় সেই বিষয়ে চিন্তা কৰা নাছিল। প্ৰথমতে অলপ মূৰ্খ হৈ আৰম্ভ কৰক।
- ৰচেষ্টাৰ ইনষ্টিটিউট অৱ টেকন’লজিৰ ২০২৫ চনৰ একাডেমিক কনভোকেশ্যনত এষ্ট্ৰ’ টেলাৰৰ মন্তব্য
বিফল হোৱাৰ অৰ্থ এইটো নহয় যে আপুনি সফল নহ’ল। ইয়াৰ অৰ্থ হ'ব পাৰে, "চাওক, আমি সেইটো চেষ্টা কৰিলোঁ। এতিয়া আমি অধিক বুদ্ধিমানৰূপে আগবাঢ়িব পাৰিম।"

উৎস

শ্ৰেণী:কম্পিউটাৰ বিজ্ঞানী
শ্ৰেণী:লেখক
আয়াছী মিশ্ৰ

আয়াছী মিশ্ৰ চতুৰ্দশ শতিকাৰ সময়ছোৱাৰ মিথিলাৰ এজন ভাৰতীয় বৈদিক পণ্ডিত আছিল। তেওঁৰ প্ৰকৃত নাম আছিল ভৱনাথ মিশ্ৰ। ভাৰতীয় দৰ্শনৰ তেওঁ ন্যায় শাস্ত্ৰৰ বিশিষ্ট পণ্ডিত আছিল। ভাৰতীয় তৰ্ক বুলিও জনাজাত ন্যায় শাস্ত্ৰ ভাৰতীয় দৰ্শনৰ ছয়টা চিন্তাধাৰাৰ ভিতৰত অন্যতম।

ব্যুৎপত্তিবিজ্ঞান

আয়াছী সংস্কৃত বিশেষণ শব্দ। আয়াছীৰ হিন্দী শব্দটো হৈছে আয়াচক যাৰ আক্ষৰিক অৰ্থ নোসোধা, সমৃদ্ধিশালী বা ধনী। কিংবদন্তি অনুসৰি পণ্ডিত ভৱনাথ মিশ্ৰই জীৱনত কেতিয়াও কাকো একো সোধা নাছিল বুলি কোৱা হয়। যিকোনো ব্যক্তিক দিয়া কথা আৰু প্ৰতিশ্ৰুতিৰ প্ৰতি তেওঁ অতি দায়বদ্ধ আছিল। কোৱা হয় যে, তেওঁৰ কথাৰ প্ৰতি ত্যাগ আৰু দায়বদ্ধতাৰ আদৰ্শ গুণৰ বাবে তেওঁক পিছলৈ আয়াছী বুলি কোৱা হৈছিল আৰু তেওঁৰ নতুন নাম আয়াছী মিশ্ৰৰে বিখ্যাত হৈছিল।

প্ৰাথমিক জীৱন

ভাৰতৰ বিহাৰৰ মিথিলা অঞ্চলৰ মধুবনী জিলাৰ চৰিচব পাহি গাঁৱত মৈথিল ব্ৰাহ্মণ পৰিয়ালত আয়াছী মিশ্ৰৰ জন্ম হৈছিল।

পিছৰ জীৱন

ভৱনাথ মিশ্ৰই পৰৱৰ্তী সময়ত ভাৰতীয় দৰ্শনৰ ন্যায় শাস্ত্ৰৰ বিশিষ্ট পণ্ডিত হিচাপে পৰিগণিত হয়। ভাৰতৰ বিহাৰৰ মিথিলা অঞ্চলৰ মধুবনী জিলাৰ চৰিচব পাহি গাঁৱত মাত্ৰ ডেৰ কঠা মাটিত তেওঁ গোটেই জীৱন কটায়। গাঁওখনত তেওঁ বাস কৰা ঠাইখনক বৰ্তমান “আয়াছী মিশ্ৰ দিহ’’ বুলি কোৱা হয় যিটো বিহাৰ চৰকাৰে ঐতিহাসিক স্থান হিচাপে স্বীকৃতি দি সংৰক্ষণ কৰি ৰাখিছে।

তেওঁ শিষ্যসকলক মাচুল নোলোৱাকৈ শিকাইছিল। কিংবদন্তি অনুসৰি গুৰুদক্ষিণাত তেওঁ শিষ্যসকলক কমেও দহজন ছাত্ৰক পঢ়াবলৈহে কৈছিল বুলি কোৱা হয়। তেওঁ নিজৰ পুত্ৰ শংকৰ মিশ্ৰকো পঢ়ুৱাইছিল যিয়ে তেওঁৰ শিক্ষাৰ আধাৰত ঊনৈশখন গ্ৰন্থ ৰচনা কৰিছিল।

তথ্যসূত্ৰ

শ্ৰেণী:ভাৰতীয় দাৰ্শনিক
শ্ৰেণী:শিক্ষক
বংগৰ নৱজাগৰণ

]]
বংগৰ নৱজাগৰণ (বাংলা ভাষাত: বাংলাৰ নবজাগৰণ) বা বাঙালী নৱজাগৰণ অষ্টদশ শতিকাৰ শেষৰ ভাগৰ পৰা বিংশ শতিকাৰ আৰম্ভণিলৈ বংগ অঞ্চলত দেখা দিয়া এক সাংস্কৃতিক, সামাজিক, বৌদ্ধিক আৰু কলাত্মক আন্দোলন। ইতিহাসবিদৰ মতে এই আন্দোলনৰ গুড়ি ১৭৫৭ চনত ঘটা পলাশীৰ যুদ্ধত ব্ৰিটিছ ইষ্ট ইণ্ডিয়া কোম্পানীৰ বিজয় তথা ১৭৭২ৰ চনত জন্ম গ্ৰহণ কৰা সমাজ সংস্কাৰক ৰামমোহন ৰয়ৰ কৰ্মৰাজি, যাক বংগৰ নৱজাগৰণৰ জনকো বোলা হয়। নিতিশ সেনগুপ্তৰ মতে এই আন্দোলনৰ অন্ত হ'ল এছিয়াৰ প্ৰথম নোবেল বঁটা বিজয়ী কবি ৰবীন্দ্ৰনাথ ঠাকুৰৰ সৈতে।

প্ৰভাৱ

প্ৰায় দুই শতিকাৰ বাবে বংগৰ নৱজাগৰণত দেখা গ'ল ভাৰতীয় সমাজৰ মৌলিক পৰিৱৰ্তন, আৰু বংগৰ নৱজাগৰণত বিকশিত ধাৰণাৰেই ঔপনিৱেশিকতাবাদৰ ভাৰতীয় বিৰোধ তথা ভাৰতীয় জাতীয়তাবাদ বিকশিত হ'ল। বংগৰ নৱজাগৰণৰ ভেঁটি উদাৰতাবাদ আৰু আধুনিকতাবাদৰ এক সুকীয়া সংস্কৰণ। সুমিত সৰকাৰৰ মতে, ঊনবিংশ আৰু বিংশ শতিকাৰ সিংহভাগতে বাঙালী নৱজাগৰণৰ গুড়িধৰোঁতাসকলক শ্ৰদ্ধা কৰা হৈছিল, কিন্তু ১৯৭০ৰ দশকৰ পাছত এই আন্দোলনৰ ঔপনিৱেশিক উৎসৰ ওপৰত গুৰুত্ব প্ৰদান কৰা হৈছে, আৰু এক সমালোচনামূলক দৃষ্টিকোণ বিকশিত হৈছে।

উল্লেখনীয় ব্যক্তি

বাঙালী হিন্দুসকলেই প্ৰমুখভাৱে বাঙালী নৱজাগৰণত নেতৃত্ব প্ৰদান কৰিছিল। তাৰে মাজত ৰাজা ৰাম মোহন ৰয়, ৰবীন্দ্ৰনাথ ঠাকুৰ, সত্যেন্দ্ৰনাথ বসু আদি অন্যতম। কিন্তু সোহৰাৱাৰ্দি পৰিয়াল, কাজি নজৰুল ইছলাম আৰু ৰোকেয়া ছখাৱত হুছেইনৰ দৰে মুছলিম লোকেও বিশেষ ভূমিকা পালন কৰিছিল।

তথ্য সংগ্ৰহ

শ্ৰেণী:ভাৰতৰ স্বাধীনতা আন্দোলন
শ্ৰেণী:সামাজিক আন্দোলন
শ্ৰেণী:ব্ৰিটিছ শাসিত ভাৰত
ৰায়মল সিংহ

ৰাণা ৰায়মল সিংহ, যাক ৰাণা ৰায়মল বুলিও জনা যায়, (মৃত্যু ১৪৭৩–১৫০৯) মেৱাৰ ৰাজ্যৰ এজন ছিছোদিয়া ৰাজপুত শাসক আছিল। ৰাণা ৰাইমল ৰাণা কুম্ভৰ কনিষ্ঠ পুত্ৰ আৰু তেওঁৰ পূৰ্বৰ ৰাণা প্ৰথম উদয় সিংহৰ কনিষ্ঠ ভাতৃ আৰু ৰাণা ছাংগাৰ পিতৃ।

তেওঁৰ পূৰ্বৰ পিতৃহত্যা ৰানা উদয় সিংহক জাৱাৰ, দাৰিমপুৰ আৰু পাংগড়ত হোৱা যুদ্ধত পৰাস্ত কৰি তেওঁ ক্ষমতালৈ আহে।
ৰাণা ৰায়মলৰ ৰাজত্বকালৰ আৰম্ভণিতে মালৱা চুলতানীৰ চুলতান গিয়াছ শ্বাহে মেৱাৰৰ ৰাজধানী চিত্তোৰ আক্ৰমণ কৰি বিফল হয়।
ঘিয়াছ শ্বাহৰ সেনাপতিৰ পিছত অলপ পিছতে জাফৰ খানে মেৱাৰত আক্ৰমণ কৰে আৰু মেৱাৰৰ উত্তৰ-পূবৰ মণ্ডলগড় আৰু কৈৰাবাদত পৰাজিত হয়। ৰাথোৰজী শ্ৰীংগাৰ দেইজী (ৰাও যোধাৰ কন্যা)ক বিয়া কৰাই ৰাণা ৰায়মলে ৰাথোৰ ৰাজপুতৰ সৈতে দীৰ্ঘদিনীয়া সংঘাতৰ অন্ত পেলায়। ৰায়মলৰ ৰাজত্বকালত গোডৱাৰ, টোডা আৰু আজমেৰক তেওঁৰ জ্যেষ্ঠ পুত্ৰ পৃথ্বীৰাজে পুনৰ দখল কৰে। ৰায়মলে মেৱাৰ ৰাজ্যক শক্তিশালী কৰি চিত্তোৰৰ একলিংগজী মন্দিৰ মেৰামতিও কৰে।

তথ্যসূত্ৰ

শ্ৰেণী:ছিছোদিয়া বংশ
শ্ৰেণী:ৱিকিপিডিয়াৰ ২৫ বছৰীয়া জন্মদিন উপলক্ষে সৃষ্টি কৰা পৃষ্ঠা
লাকী বেম্বো

ড্ৰেকেনা চেণ্ডেৰিয়ানা হৈছে এস্পাৰাগাচিয়া পৰিয়ালৰ অন্তৰ্গত মধ্য আফ্ৰিকাৰ এবিধ স্থানীয় সপুষ্পক উদ্ভিদ। জাৰ্মান–ইংৰাজ মালিক হেনৰী ফ্ৰেডেৰিক কনৰাড চেণ্ডাৰ (১৮৪৭–১৯২০)ৰ নামেৰে ইয়াৰ নামকৰণ কৰা হৈছিল। সাধাৰণতে এই উদ্ভিদজোপাক “লাকী বেম্বো” (ভাগ্যৱান বাঁহ) হিচাপে বজাৰত বিক্ৰী কৰা হয়; এই শব্দটো ইয়াৰ অন্যতম সাধাৰণ নাম হৈ পৰিছে।

নাম

সাধাৰণ নামসমূহৰ ভিতৰত চেণ্ডাৰৰ ড্ৰেকেনা, ফিতা ড্ৰেকেনা, লাকী বাঁহ, কোঁচা বাঁহ, চীনা পানীৰ বাঁহ, গডেছ অৱ মাৰ্চিৰ উদ্ভিদ, বেলজিয়ামৰ চিৰসেউজ। ইয়াক ফিতা উদ্ভিদ বুলিও কোৱা হয় যদিও একেটা সাধাৰণ নাম কেতিয়াবা ক্ল’ৰ’ফাইটাম ক’ম’ছাম (মকৰা উদ্ভিদ বুলিও কোৱা হয়)ৰ বাবেও ব্যৱহাৰ কৰা হয়। এই উদ্ভিদৰ কেইবাটাও সাধাৰণ নামত বাঁহ শব্দটো পোৱা যায় যদিও ডিএককট ক্লেডৰ অধীনত। ইয়াৰ কেইবাটাও সাধাৰণ নাম থকাৰ পিছতো ইয়াৰ পৰা অনুমান কৰিব পাৰি যে ই চীন বা বেলজিয়ামৰ, ই আফ্ৰিকাৰ স্থানীয় প্ৰজাতি। ড্ৰেকেনা চেণ্ডেৰিয়ানাক প্ৰায়ে ড্ৰেকেনা ব্ৰাউনিৰ সৈতে বিভ্ৰান্ত কৰা হয়, যিটো উপকূলীয় পশ্চিম আফ্ৰিকাৰ উদ্ভিদ আৰু ইয়াৰ ফুল ডি. চেণ্ডেৰিয়ানাতকৈ ৫ গুণ চুটি।[

বিৱৰণ

১০০ চে.মি. ঠাৰিডাল মাংসল, যাৰ বাবে ইয়াক বাঁহৰ পৰা পৃথক কৰা হয়। ইয়াৰ বাবে উজ্জ্বল, বায়ু চলাচল কৰা ঠাইৰ প্ৰয়োজন। ই শুকান বতাহ সহ্য কৰে আৰু অহৰহ স্প্ৰে কৰাৰ প্ৰয়োজন নহয়। অতি টেনচিয়াছ উদ্ভিদ, ইয়াক ধ্বংস কৰাটো যথেষ্ট কঠিন।

ইয়াৰ খেতি

ড্ৰেকেনা চিণ্ডেৰিয়ানা আৰু ইয়াৰ লগত জড়িত জাতসমূহ জনপ্ৰিয় গৃহ উদ্ভিদ। ই আৱদ্ধ ঠাইত থকা উপযুক্ত উদ্ভিদ, আৰু আটাইতকৈ উপযুক্ত ঠাই হ’ল সিঁচৰতি হৈ থকা পোহৰ বা অৰ্ধছাঁৰ ঠাই কাৰণ প্ৰত্যক্ষ সূৰ্য্যৰ পোহৰৰ ফলত পাত হালধীয়া হৈ জ্বলি যায়। আদৰ্শ উষ্ণতা ১৫ৰ পৰা ২২ °C (৫৯ৰ পৰা ৭২ °F)ৰ ভিতৰত থাকে। ইয়াৰ বাবে গড় উষ্ণতা, ভাল আলোকসজ্জা, নিয়মিত পানী দিয়া আৰু মাজত শুকান সময়ৰ প্ৰয়োজন। মাটিত ৰোপণ কৰিলে ই বাঁহৰ দৰে ৰূপ হেৰুৱাই পেলায় আৰু ই আন অজগৰ গছৰ দৰে পাতৰ দৰে আকৃতিৰে ভৰি পৰিব।

চকুৰ ঠিক ওপৰত কাণ্ডৰ এটা অংশ কাটি ইয়াক গুণ কৰা হয়। বছৰজুৰি কলম বনাব পাৰি।

তথ্যসূত্ৰ

শ্ৰেণী:উদ্ভিদজগত
কমলা গোহাঁই

কমলা গোহাঁই হৈছে কুৰি শতিকাৰ চল্লিছৰ দশকৰ এগৰাকী অসমীয়া মহিলা চিকিৎসক।

জন্ম পৰিচয়

কমলা গোহাঁই হৈছে অধ্যাপক হীৰেন গোহাঁইৰ জ্যেষ্ঠা ভগ্নী।পাছলৈ কমলা সেনগুপ্ত হৈ কলিকতা নিবাসী হয়।

শিক্ষাজীৱন

কলিকতা চিকিৎসা মহাবিদ্যালয়ৰ পৰা কুৰি শতিকাৰ চল্লিছৰ দশকৰ এম.বি.বি.এছ. ডিগ্ৰী লাভ কৰা অসমীয়া ছোৱালী হ'ল কমলা গোহাঁই।

কৰ্মজীৱন

কমলা গোহাঁইয়ে ইণ্ডিয়ান মেডিকেল ৱমেনছ্ এছ'চিয়েচনৰ কোষাধ্যক্ষ হিচাপে কাৰ্যনিৰ্বাহ কৰিছে। অসমীয়া অনুবাদ সাহিত্যলৈকো বৰঙণি যোগাইছে।তেওঁৰ অন্যতম উল্লেখযোগ্য অনুবাদ কৰ্ম হ'ল বিখ্যাত চিলিৰ কবি পাবলো নেৰুদাৰ (Pablo Neruda) আত্মজীৱনী 'মেম’ৰিয়েল্‌ছ অৱ ইজ্‌লা নেগ্রা' (Memoirs of Isla Negra)-ৰ অসমীয়া অনুবাদ 'ৰমনীয় অতীত'।

তথ্যউৎস

শ্ৰেণী:অসমৰ ব্যক্তি
শ্ৰেণী:অসমৰ মহিলা চিকিৎসক
মাৰ্থা ষ্টেটলাৰ

এডেলহাইড ফেনী মাৰ্থা ষ্টেটলাৰ জন্ম: ২৫ ছেপ্টেম্বৰ ১৮৭০ – মৃত্যু: ১৬ ডিচেম্বৰ ১৯৪৫ এগৰাকী চুইজাৰলেণ্ডৰ চিত্ৰশিল্পী আৰু ভাস্কৰ্য শিল্পী আছিল। ১৮৯৩ চনত, বাৰ্ন আৰু জেনেভাত শিল্প অধ্যয়ন কৰাৰ পিছত, মাৰ্থা ষ্টেটলাৰ পেৰিছলৈ যায় আৰু একাডেমী জুলিয়ানত অধ্যয়ন কৰে। ১৮৯৩ চনৰ পৰা ১৮৯৮ চনলৈকে লুক-অলিভিয়াৰ মাৰ্চনৰ ওচৰত অধ্যয়ন কৰে আৰু ১৮৯৯ চনত লুচিয়ান চাইমনৰ অধীনত শিল্প শিক্ষা গ্ৰহণ কৰিবলৈ লয়। মাৰ্থা ষ্টেটলাৰ সহ-প্ৰতিষ্ঠাপক হোৱা একাডেমী ডি লা গ্ৰেণ্ড চৌমিয়েৰ প্ৰতিষ্ঠানৰ উৎপত্তি শিল্পৰ শিক্ষাৰ্থীৰ এটা দলৰ পৰাই হৈছিল। ছাইমন, এণ্টোৱান বৰ্ডেল আৰু এমিল-ৰেনে মেনাৰ্ড আদি বিদ্যালয়খনৰ প্ৰাৰম্ভিক প্ৰশিক্ষকসকলৰ ভিতৰত আছিল। ষ্টেটলাৰ আৰু তেওঁৰ সংগী আৰু সহযোগী শিল্পী এলিছ ডেনেনবাৰ্গ ১৯০৯ চনৰ পৰা ১৯৪৫ চনলৈকে বিদ্যালয়খনৰ পৰিচালক আছিল।

১৮৯৭ চনত ষ্টেটলাৰে পেৰিছ প্ৰদৰ্শনীত অংশগ্ৰহণ কৰিবলৈ আৰম্ভ কৰে আৰু চেলন ডেছ ইণ্ডেপেণ্ডেণ্টছ, চেলুন ডেছ টুইলেৰীছ আৰু ছ'চাইটি নেচনেল ডেছ ব'জ-আৰ্টছৰ চেলুনত নিজৰ শিল্পকৰ্ম প্ৰদৰ্শন কৰে আৰু ১৯১২ চনত তেওঁ ইয়াৰ সহযোগী সদস্য হয়। ১৯১০ চনত ব্ৰাছেলছৰ এক্সপ'জিচন ইউনিভাৰ্চেলত প্ৰদৰ্শিত কামৰ বাবে তেওঁ পদক লাভ কৰে আৰু ১৯২০ চনৰ ভেনিচ বিয়েনালেত চুইজাৰলেণ্ডৰ পেভিলিয়নত এখন ছবি অৰিহণা যোগায়।

মাৰ্থা ষ্টেটলাৰৰ শিল্পকৰ্মৰ বিষয়বস্তুৰ ভিতৰত আছিল, জাৰ্ডিন ডু লাক্সেমবাৰ্গ আৰু টুইলেৰীজ গাৰ্ডেনত খেলা শিশুৰ বহুতো বাহিৰৰ প্ৰাকৃতিক দৃশ্যৰ লগতে অভ্যন্তৰীণ দৃশ্য, ষ্টিল লাইফ, লেণ্ডস্কেপ, প্ৰতিকৃতি আৰু প্ৰাণী অধ্যয়ন। ১৯২০ চনৰ পিছত যেতিয়া তেওঁ পেৰিছৰ উপকণ্ঠ ফণ্টেন-অ’-ৰোজছলৈ গুচি যায়, আৰু তাৰ পাছত ক্ৰমে তেওঁৰ কলাত্মক চিত্ৰৰ উৎপাদন হ্ৰাস পায়। ১৯৪৫ চনৰ ১৬ ডিচেম্বৰত পেৰিছৰ ওচৰৰ হাউটছ ডি চেইনৰ চেটিলনত মাৰ্থা ষ্টেটলাৰৰ মৃত্যু হয়। ১৯৪৬ চনত কুনষ্টেল বাৰ্নে তেওঁৰ স্মৃতিত মাৰ্থাৰ কৰ্মৰাজিৰ প্ৰদৰ্শনী অনুষ্ঠিত কৰে। ষ্টেটলাৰৰ ৰচনাসমূহ কুনষ্টমিউজিয়াম উইণ্টাৰথাৰ, মিউজিয়াম অৱ ফাইন আৰ্টছ বাৰ্ন, জেনেভাৰ মিউজিয়াম ডি আৰ্ট এট ডি হিষ্ট'ৰ, পেৰিছৰ মিউজিয়াম ডু লাক্সেমবাৰ্গ আৰু ৰোমৰ গেলেৰিয়া নাজিঅ'নেল ডি আৰ্টে মডাৰ্নাৰ হাতত সংৰক্ষিত হৈ আছে।

তথ্য সূত্ৰ

শ্ৰেণী:চিত্ৰশিল্পী
শ্ৰেণী:মৃত ব্যক্তি
শ্ৰেণী:ছুইজাৰলেণ্ডৰ ব্যক্তি
আশ্চৰ্য ফাক ইট

আশ্চৰ্য ফাক ইট (Ascharya Fuck It) (চলচ্চিত্ৰখনৰ পোষ্টাৰত Ascharya F#*k It নামেৰে বিশ্লেষণ কৰা হৈছে। ; ইয়াক আচাৰ্যচকিত বুলিও কোৱা হয়!) ছবিখনত প্ৰিয়ংকা বসু, বৈভৱ ৰাজ গুপ্তা, অংকিত ৰাজ, অনংশা বিশ্বাস আৰু সন্তোষ জুভেকাৰ মুখ্য চৰিত্ৰত অভিনয় কৰিছে। যুডলী ফিল্মছৰ আঁৰত, সাৰেগামাৰ প্ৰডাকচনৰ এই চলচ্চিত্ৰখনত এটা অসম্ভৱ প্ৰেম কাহিনী দেখুওৱা হৈছে, য'ত বলীউডৰ এজন অভিনেতা, তেওঁৰ গাড়ী চালক, এগৰাকী বেশ্যা আৰু তাইৰ পিম্পলৰ জীৱনক কেনেদৰে আকাংক্ষা আৰু লোভৰ মাজত আবদ্ধ কৰি ৰাখিছে সেয়া দাঙি ধৰিছে।

পটভূমি

বলীউডৰ এগৰাকী ছুপাৰষ্টাৰে এৰাতিৰ আবেগৰ বাবে এগৰাকী বেশ্যাক নিযুক্তি দিয়ে। এই এটা নিশাই পাঁচটা চৰিত্ৰৰ ভাগ্য চিৰদিনৰ বাবে সলনি কৰি দিয়ে। সমাজবিৰোধী পিম্পলৰ কবলৰ পৰা নিজকে মুক্ত কৰিবলৈ সংগ্ৰাম কৰি থকাৰ সময়তে বেশ্যাগৰাকীয়ে ছুপাৰষ্টাৰৰ চালকজনৰ ওচৰত পৰে। ইফালে অভিনেতাজনক তেওঁৰ অতীতৰ অতিক্ৰমৰ বাবে ব্লেকমেইল কৰা হয় আৰু তেওঁ প্ৰয়োজনীয় যিকোনো উপায়েৰে নিজৰ সুনাম অক্ষত ৰাখিবলৈ বিচাৰে। এই দুটা পৰিঘটনাই এক হিংসাত্মক সিদ্ধান্তৰ সৈতে সংঘৰ্ষ কৰে য’ত সকলোৱে বাচি নাথাকিব।

অভিনেতা-অভিনেত্ৰী

সন্তোষ জুভেকাৰ, খুশিয়াৰ ভূমিকাত
প্ৰিয়ংকা বসু, কান্তাৰ ভূমিকাত
বৈভৱ ৰাজ, গুপ্ত ৰাজুৰ ভূমিকাত
অঙ্কিত ৰাজ, কৰণ কুমাৰৰ ভূমিকাত
বিপিন শৰ্মা, গোৰ্ধনৰ ভূমিকাত
অনংক্ষা বিস্বাস, লতিকাৰ ভূমিকাত
কাশ্মিৰা ইৰানি, জানকীৰ ভূমিকাত

বাহ্যিক সংযোগ

তথ্যসূত্ৰ

শ্ৰেণী:নাৰীবাদী
শ্ৰেণী:চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ভাৰতীয় নাৰীবাদী চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
পাকাবেতবাৰী বিধানসভা সমষ্টি

পাকাবেতবাৰী বিধানসভা সমষ্টি অসম বিধানসভাৰ ১২৬টা সমষ্টিৰ ভিতৰত অন্যতম। এই সমষ্টিটো ২০২৩ চনত সমষ্টি পুনৰ নিৰ্ধাৰণ প্ৰক্ৰিয়াৰ জৰিয়তে গঠন কৰা হৈছিল। ই বৰপেটা লোকসভা সমষ্টিৰ অন্তৰ্গত।

ভৌগোলিক অৱস্থিতি

পাকাবেতবাৰী সমষ্টিটো অসমৰ বৰপেটা জিলাত অৱস্থিত। এই সমষ্টিটো ২০২৩ চনৰ সমষ্টি পুনৰ নিৰ্ধাৰণৰ পাছত নতুনকৈ সৃষ্টি কৰা হৈছে।

বিধানসভাৰ সদস্যসকল

বৰ্ষ
বিধায়ক
দল
মিত্ৰজোঁট
২০২৬
জাকিৰ হুছেইন সিকদাৰ
ভাৰতীয় জাতীয় কংগ্ৰেছ
অসম সন্মিলিত মৰ্চা

নিৰ্বাচনৰ ফলাফল

২০২৬ চনৰ সাধাৰণ নিৰ্বাচন

২০২৬ চনৰ অসম বিধানসভা নিৰ্বাচনত ভাৰতীয় জাতীয় কংগ্ৰেছৰ প্ৰাৰ্থী জাকিৰ হুছেইন সিকদাৰে এই সমষ্টিৰ পৰা বিধায়ক হিচাপে নিৰ্বাচিত হয়।

তথ্যসূত্ৰ

বাহ্যিক সংযোগ

ভাৰতৰ নিৰ্বাচন আয়োগৰ প্ৰতিবেদন